கண்டனக் கூட்டத்தில் நடிகர்கள் பலரும் உரையாற்றினார்கள். ``இது ஜனநாயக நாடு என்ற நம்பிக்கை தகர்ந்துகொண்டிருக்கிறது. உச்ச நீதிமன்றத்தின் தீர்ப்பை நம்பியிருக்கும் குடிமக்கள் நாங்கள். ஆனால், அந்த நம்பிக்கையில் மண்ணை அள்ளிப் போட்டிருக்கிறார் கர்நாடக முதல்வர் கிருஷ்ணா. காவிரி இந்தியாவின் சொத்து. காவிரியில் தண்ணீர் தர முடியாது எனச் சொல்வது தேசிய ஒருமைப்பாட்டையே தகர்ப்பதற்கு சமம். காவிரிக்குப் புதிய எல்லைக் கோடுகளைப் போடாதீர்கள்.'' என்றார் கமல்.